## Odluka o osnivanju Hrvatskog savjeta za sigurnost prometa na cestama

### NN 49/2004 (16.4.2004.), Odluka o osnivanju Hrvatskog savjeta za sigurnost prometa na cestama

# ministar mora, turizma, prometa i razvitka

1134

Na
temelju članka 300. stavka 1. Zakona o sigurnosti prometa na cestama (»Narodne
novine«, broj 59/95 – pročišćeni tekst) ministar mora, turizma, prometa i
razvitka donosi

## ODLUKU

### o osnivanju Hrvatskog savjeta za sigurnost prometa na cestama

I.

Radi promicanja i usklađivanja prometno-preventivnih
aktivnosti sigurnosti u prometu na cestama i razvijanja prometne kulture
sudionika u prometu na cestama, u Ministarstvu mora, turizma, prometa i
razvitka osniva se Hrvatski savjet za sigurnost prometa na cestama (u daljnjem
tekstu: Savjet).

Članovi Savjeta imenuju se iz reda znanstvenih i stručnih
djelatnika, te kao predstavnici državnih tijela i organizacija iz područja
sigurnosti cestovnog prometa.

Prijedlog za članove Savjeta sukladno propisanim
kriterijima podnose znanstvene i stručne organizacije, te ministarstva i druge
državne institucije koje u okviru svojeg djelokruga rada imaju nad­ležnost iz
područja koje utječe na sigurnost cestovnog prometa.

Članovi Savjeta iz reda znanstvenih djelatnika su
doktori znanosti čije područje znanstvenog istraživanja i nastavnog zvanja je
vezano za sigurnost cestovnog prometa, vozače, vozila i ceste, a predstavnici
stručnih organizacija u Savjetu su osobe čije stručne reference su također
vezane za sigurnost cestovnog prometa, vozače, vozila i ceste.

II.

Sukladno navedenom Savjet čine predstavnici:

*1. Iz reda znanstvenih i stručnih djelatnika*

– Fakulteta prometnih znanosti

– Fakulteta strojarstva i brodogradnje

– Građevinskog fakulteta

– Hrvatskog znanstvenog društva za promet

– Instituta građevinarstva Hrvatske, čije područje
istraži­vanja je sigurnost s aspekta cesta

–
Instituta prometa i veza, čije područje istraživanja je sigurnost cestovnog
prometa

– Hrvatskog zavoda za medicinu rada, čije područje
struč­nosti je prometna medicina

– Hrvatskog auto kluba, čije područje rada je vezano
za os­po­sob­ljavanje vozača ili vozačke ispite

– Zajednice auto škola Hrvatske, čije područje stručnosti
je osposobljavanje vozača

– Hrvatskih cesta

– Hrvatskih autocesta

– Centra za vozila Hrvatske, čije područje stručnosti
je sigurnost s aspekta vozila

–
Udruge vozača profesionalaca

– Škole
za cestovni promet.

*2.
Iz reda državnih institucija predstavnici:*

–
Odbora za pomorstvo, promet i veze Hrvatskog sabora

– Ministarstva mora, turizma, prometa i razvitka čije
pod­ručje odgovornosti je cestovni promet ili ceste

– Ministarstva unutarnjih poslova čije područje
odgovornosti je sigurnost cestovnog prometa

– Ministarstva pravosuđa, čije područje odgovornosti
je pre­kršajna ili kaznena politika u cestovnom prometu

– Ministarstva zdravstva i socijalne skrbi čije područje
odgo­vor­nosti su zdravstveni pregledi vozača ili organizacija hitne medicinske
pomoći

– Ministarstva znanosti, prosvjete i športa, čiji
područje od­go­vornosti je osposobljavanje vozača u cestovnom prometu.

III.

Savjet ima predsjednika i 20 članova.

Predsjedniku Savjeta može se odrediti zamjenik.

Savjet ima tajnika, koji je po položaju i član
Savjeta.

Predsjednik, zamjenik predsjednika i članovi Savjeta
imenuju se na četiri godine, a nakon isteka mandata mogu biti ponov­no
imenovani.

IV.

Predsjednik Savjeta predstavlja Savjet, saziva
sjednice i pred­­sjedava im, brine o organizaciji rada i izvršavanju programa
rada i odluka Savjeta.

V.

U okviru Savjeta, za pojedina područja sigurnosti u
prometu osnivaju se slijedeći Odbori:

– Odbor za prometni odgoj djece i osposobljavanje
vozača,

– Odbor za prometnu medicinu,

– Odbor za vozila i opremu,

– Odbor za cestovnu prometnu tehniku,

– Odbor za propise o sigurnosti prometa,

– Odbor za informiranje i propagandu u prometu,

– Odbor za priznanja i nagrade za postignute
rezultate u sigurnosti prometa na cestama.

Odbori imaju od 5 do 7 članova. Članovi Odbora su
stručnja­ci iz područja za koji se Odbor osniva.

Predsjednike i članove Odbora imenuje Savjet.

Odbori
pripremaju akte i prethodno razmatraju pojedina pitanja iz područja sigurnosti
u prometu koja razmatra Savjet, te donose odluke utvrđene Poslovnikom o radu
Hrvatskog savjeta za sigurnost prometa na cestama.

VI.

Predsjednik
Savjeta ima pravo na naknadu za rad vezan za obavljanje dužnosti predsjednika u
visini 50% prosječne plaće u Republici Hrvatskoj.

Članovima
Savjeta i Odbora pripada naknada troškova (dnev­nica i putni troškovi) koje
imaju u svezi s radom u Savjetu ili Odboru.

VII.

Savjet
raspravlja o pojedinim pitanjima sigurnosti u prometu na cestama i poduzima
aktivnosti sukladno Zakonu o sigurnosti prometa na cestama.

Savjet
donosi programe preventivnih aktivnosti sigurnosti u prometu i način njihova financiranja.

Savjet
koordinira aktivnosti sigurnosti u prometu na cestama koje u okviru svog
djelokruga obavljaju nadležna ministarstva i druge organizacije.

Savjet
zauzima stavove, daje mišljenje i donosi odluke.

O
zauzetim stavovima, datim mišljenjima i donesenim odlukama na sjednici Savjeta
obavještavaju se tijela i organizacije u čijem djelokrugu je predmetna
djelatnost, odnosno na koje se odnose zauzeti stavovi, mišljenja ili odluke.

Ako
pojedino tijelo ili organizacije nisu suglasni sa zauzetim stavom, mišljenjem
ili odlukom Savjeta koji su bitni za sigurnost u prometu na cestama, Savjet će
upoznati Vladu Republike Hrvat­ske.

VIII.

Stručne
i administrativne poslove Savjeta obavlja Ministarstvo mora, turizma, prometa i
razvitka.

Nadležna
ministarstva i druge pravne organizacije iz čije nadležnosti su pitanja koja će
se raspravljati na Savjetu dužni su Savjetu osigurati izvješća, podatke,
dokumentaciju i potrebnu stručnu pomoć.

Za
usklađivanje navedenih poslova Savjeta nadležan je tajnik Savjeta.

IX.

Savjet
u suglasnosti s ministrom mora, turizma, prometa i razvitka donosi Poslovnik o
svom radu.

Poslovnikom
se u skladu sa Zakonom i ovom Odlukom, uređuje način rada Savjeta i Odbora.

X.

Ova
Odluka stupa na snagu osmoga dana od dana objave u »Narodnim novinama«.

Stupanjem
na snagu ove Odluke prestaje važiti Odluka o osnivanju Hrvatskog savjeta za
sigurnost prometa na cestama (»Narodne novine«, broj 6/93. i 88/96.).

Klasa:
340-01/04-05/04
Urbroj: 530-01-04-1
Zagreb, 23. ožujka 2004.

Ministar **Božidar Kalmeta,** v. r.

if !supportEmptyParas endif

Odluka, NN 49/2004-1134